Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 101

8. évfolyam Belépõ tevékenységformák A tanulók tovább mélyítik ismereteiket az egészséges életvitel szempontjából kulcsfontosságú viselkedéselemekkel és azok összefüggéseivel, befolyásolási módjaikkal kapcsolatban. Tovább gyakorolják az e tekintetben különösen fontos készségeket, jártasságokat. A tanulók megvizsgálják a kortárscsoport személyes biztonságra gyakorolt hatását. Szerep és szituációs játékok során megtanulják, hogy az érzelmek felismerése és kifejezésre juttatása, a hiteles személyközi kommunikáció személyes jól-létük fontos részét képezik, és fontos szerepet játszanak a lehetséges veszélyek és kockázatok felismerésében és kezelésében. Tovább gyakorolják az élelmiszerek, táplálékok „egészséges” és “kevésbé egészséges” kategóriákba rendezését. Megismerkednek különbözõ (a hagyományos magyarostól eltérõ) étrendekkel, a javasolt táplálékok elkészítési módjával. Párban vagy kis csoportokban dolgozva vizsgálat tárgyává teszik saját étkezési szokásaikat, valamint annak változásait. Összehasonlítják a legális és illegális „szerek” szervezetre és személyiségre, viselkedésre gyakorolt hatását. Megismerkednek az illegális szerek használatával kapcsolatos jogi szabályozással és következményekkel, a segítségnyújtás lehetséges formáival. Csoportmunka során elemzik a drog használat hátterében meghúzódó általuk is ismert motívumokat. Elmélyítik ismereteiket a testi és lelki fejlõdés különbözõ aspektusaival kapcsolatban, áttekintik a bennük végbement változásokat, különös tekintettel, érdeklõdési körükre, családi és kortárs (pár) kapcsolataikra. Szerep és szituáció játékok keretében gyakorolják azokat a kommunikációs megoldásokat, amelyek segítik kapcsolataik stabilizálását, a nemi szerepekhez tartozó viselkedésmódok elsajátítását. Megismerkednek a szexualitás társadalmi értelemben problematikus megnyilvánulási formáival, valamint az azokhoz kapcsolódó közösségi reakciókkal. Témakörök Tartalmak A biztonság megõrzése Az egyén és a csoport viszonya a kockázatok felmérésében és kivédésében. A táplálkozás Az étrendben tervezett változtatások fontossága. A különbözõ tájak, népek étkezési szokásainak, étrendjeinek (pl. mediterrán étrend) megismerése. Példák az egészséges étkezésre. Mozgás és személyes higiéné Rendszeres testmozgás és testápolás szerepe az egészség megtartásában. A rendszeres testmozgás megtervezése. A pihenés, a relaxáció szerepe, formái. A mozgásukban korlátozottak vagy sérültek egészségmegõrzésének lehetõségei, módjai. Veszélyes anyagok A „legális” és „illegális” szerek, függõség, hozzászokás, fogalma, törvényi szabályozás. A függõség válfajai és fokozatai, társadalmi megítélésük. Az emberi szexualitás A biológiai nem és a kultúra. Tájékozódás szexuális kérdésekben. Az abortusz erkölcsi, kulturális és vallási vonatkozásai. Családi élet és kapcsolatok Hogyan látnak minket mások? Jellegzetes kamaszkori problémák megoldási módjai, technikái. A reális énkép és a személyiség kapcsolata. Mások szemszögébõl látni a dolgokat (empátia). Kommunikáció szerepe a konfliktusok kezelésében. A környezet „Gondolkodj globálisan, cselekedj lokálisan!” Marketing technikák és a környezetvédelem. A továbbhaladás feltételei A diákok az egészségfejlesztés terén szerzett ismereteik, készségeik és jártasságaik birtokában felismerik, a kiegyensúlyozott életmód és életvitel jelentõségét saját egészségük szempontjából. Ismerjék az egészségfejlesztéssel összefüggõ alapfogalmakat, különös tekintettel az egyéni felelõsség jelentõségére. A tanulók legyenek tisztában azzal, hogy az egészség nem a betegség hiánya, hanem a testi, lelki, szellemi és szociális jól-lét állapota, valamint, hogy a mindennapi életvezetés, az életmódbéli szokások fogják döntõ mértékben meghatározni késõbbi egészségi állapotukat, életkilátásaikat. Tudjanak különbséget tenni a „kockázatos” és „veszélyes” dolgok, tevékenységek között. Ismerjék fel az egészséget veszélyeztetõ magatartásformákat, valamint azokat az élethelyzeteket, amelyek választások elé állíthatják õket. Legyenek tisztában a dohányzás, az alkohol- és a kábítószer-fogyasztás egészségi, jogi és társadalmi következményeivel. Tudjanak különbséget tenni a kábítószert is tartalmazó gyógyszerek használata és visszaélésszerû fogyasztása között. Ismerjék a szexualitás társadalmi vonatkozásait, a nemi és családi szerepek jellegzetességeit, legyenek tisztában a szexuális élet alapvetõ higiénéjével. Rendelkezzenek olyan kommunikációs készségekkel, amelyek segítik õket az egészségüket támogató döntések meghozatalában, valamint társas kapcsolataik „karbantartásában”, konfliktusaik kezelésében. Ismerjék fel a kiegyensúlyozott táplálkozás alapvetõ jelentõsségét az egészségi állapot fenntartásában. Legyenek tudatában az aktív életmód által kínált elõnyöknek, elsõsorban a mindennapi mozgás kedvezõ élettani hatásának, valamint saját fizikai képességeik megõrzésében játszott fontosságának. Ugyancsak lássák be az aktív életvitel a személyközi kapcsolatokban és az önbecsülésben betöltött szerepét. Éljék át a szûkebb és tágabb környezetért vállalt felelõség érzését, ismerjék fel egyéni lehetõségeiket a természetvédelem területén. III. KERETTANTERV A GIMNÁZIUM 9–12. ÉVFOLYAMÁRA Célok és feladatok A gimnáziumban az általános mûveltséget kiterjesztõ és elmélyítõ, a magasabb mûveltség megszerzését megalapozó nevelõ-oktató tevékenység folyik. Alapfeladata az érettségi vizsgára és munkába állásra, illetve a felsõfokú tanulmányok megkezdésére való felkészítés. A gimnáziumban folyó nevelés-oktatás tantárgyi és tantárgyközi tartalmak és tevékenységek révén elsajátítható tudást közvetít, továbbfejleszti a kommunikációs és a tanulási képességeket. Folyamatosan nevel az anyanyelv igényes használatára, a természeti és az épített környezet védelmére, az egészséges életmód értékeinek elfogadására, valamint a fenntartható fejlõdés és fogyasztás egyensúlyát célzó szemléletre. Kialakítja tanulóiban az ún. élethosszig tartó tanulás igényét és az erre való készséget, képességet. Fejlesztõ célú képzési tartalmakkal és problémakezelési módokkal felkészíti tanulóit arra, hogy a tudás – a stabil értékek mellett – mindig tartalmaz átalakuló, változó, bõvülõ elemeket is. Feladata a nemzeti és európai identitástudat továbbépítése a tanulókban; intellektuális, érzelmi és testi érésük egyensúlyának biztosítása. Együttmûködésre és kooperációra nevel, fejleszti a konfliktusok kezeléséhez szükséges személyiségjegyeket: az önismeretet, az önbizalmat, az alkalmazkodóképességet, a kudarctûrést. Mindezzel elõmozdítja a tanulókban a konstruktív attitûd kialakulását. A gimnázium a tantárgyi képzésben elõnyben részesíti a képességfejlesztést, ezért törekszik az elméleti ismeretek és a pragmatikus, alkalmazott tudás meggyõzõ összekapcsolására. A rendelkezésre álló órakeretben a diszciplináris tudás közvetítése összekapcsolódik az alkalmazás lehetõségeinek megismertetésével. Ugyanilyen fontos az egyes diszciplinák közötti koherencia megteremtése: az, hogy az oktatás mindenkor vegye figyelembe a tantárgyak metszéspontjában elhelyezkedõ közös tartalmakat és fejlesztési feladatokat. A gimnáziumi nevelés és oktatás egyik alapvetõ célja, hogy a tanulókat összefüggésekben és rendszerben való gondolkodásra nevelje. Tegye képessé õket információk szerzésére, szûrésére és feldolgozására, az információs korban való eligazodásra. Követelményeivel és tevékenységével ösztönözze a tanulókat tudásra épülõ, önálló vélemény kialakítására, alternatívák felismerésére és mérlegelésére, majd az ezeken alapuló felelõs döntésekre. Az iskola a maga arculatával, egész programjával, helyi sajátosságaival, a tanulás szervezésének változatos módjaival biztosítja, hogy diákjai érdeklõdésüknek, képességeiknek, eredményeiknek, pályaválasztási szándékuknak megfelelõen tanulhassanak. A képzési folyamatban figyelembe veszi a tanulók életkori sajátosságait, az életkorhoz és az egyéni érettséghez igazodva optimalizálja terhelésüket. Törekszik a személyre szóló fejlesztésre, támaszkodik a tanulók érzelmi intelligenciájára, képzeletére, számít kreativitásukra, illetve tudatosan is elõmozdítja mindezek fejlesztését. A személyiségfejlesztésben fontos a felelõs társadalmi magatartás kialakítása, az állampolgári szerepre, a demokratikus életformára való felkészítés, azaz a jogok és kötelességek összetartozásának tudatosítása. A személyiség formálásában nélkülözhetetlen szerepet tölt be az esztétikai nevelés. Az iskola elõsegíti, hogy tanulói minél tovább jussanak azon az úton, amely a szépség puszta megtapasztalásától annak mélyreható élményéig vezet. A szépség – a mûvészeti nevelés és oktatás mellett – jelen van a gondolkodás mûvelésében és a mindennapi környezet alakítására irányuló iskolai tevékenységben. A tanulók személyiségére meghatározóan hat az iskola saját éthosza, mindennapjainak létmódja, az a légkör és környezet, amelyben az iskolai élet zajlik. A magatartás, az életvitel, a szociális képességek területén lényeges az önmagukért, társas környezetükért és a tágabb természeti-társadalmi környezetért érzett erkölcsi felelõsség fejlesztése. Az iskola által szervezett tevékenységekben, tanulási és más élethelyzetekben tapasztalja meg a tanuló az olyan normák fontosságát és érvényesíthetõségét, mint a másik ember megbecsülése, a cselekvõ hazaszeretet, a nyitottság más népek kultúrája, hagyományai iránt. Ennek érdekében a gimnázium részesítse elõnyben azokat a tanulási formákat, amelyekben meghatározó a kezdeményezõkészség, a másokkal történõ hatékony együttmûködés, valamint a saját munkáért, cselekedetért érzett felelõsség. A gimnázium mint általánosan mûvelõ iskolatípus készítse fel tanulóit arra, hogy az iskolából egy folyamatosan változó világba lépnek. Tudatosuljon bennük a magyar társadalom demokratikus létmódja, az európai integrációs folyamat és hazánk kapcsolódása ehhez a folyamathoz, szembesüljenek a kultúraváltás és a globalizáció jelenségeivel, kihívásaival. Kerettantervi ajánlás a tantárgyak követelményének teljesítéséhez rendelkezésre álló idõkeret felhasználására. A gimnázium 9–12. évfolyam ajánlott tantárgyi rendszere és óraszámok

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes